Bə́ ngávəŋan ma ewoe loě məyɔŋ. Mə́ ńtɔa yǎ é mod bátúi mətɛ́ á mís. 7Dís dáma lə́ man yǎ ku díbi ai miǹtyé, bidzo bí nyɔ́l byáma bísə bí lígi yǎ fɔ̄ɔ̄ hə ǹsísīm. 8É bod bə́ nə́ mam tə́tə̄lə́ bákām fɔ̄ɔ̄ dɔ̄, ńdɔ̄ fə̄ é mod a nə́ təge ai atɔ́n a liŋan ai é mod mvol nyɔ́. 9Hədá sósōō mod á kángā á ḿbəmbə zěn wōē, ai ényɔ́ mɔ́ mə́ nə́ ḿfūbán á dúgan fɔ́ɔ́ nɔ̌ŋ ngul abuí abuí. 10Ḿfág wáŋán, mínā bə́sə, dúgán ai mvús, zǎn fɔ́ɔ́ ! Á zāŋ dzāŋán myǎyǐ kig sɔm ḿfəfə́g mod. 11Məlú mə́ ényiŋ mámā mə́ man yǎ lod, é mam mə ngábə́ láma mə́ mān ndáman; mam fɔ́ɔ́ yā ńnə̄m wáma ó liŋi. 12Bâkad nâ á yá alú á nə amǒs, bə́ tálā anə́ díbi á ńtɔa yǎ, bɔ́ nâ á yá m̀fyɛ ó nə babi.